CELEX: 32006R1193
Language: sl
Date: 2006-08-04 00:00:00
Title: Uredba Komisije (ES) št. 1193/2006 z dne  4. avgusta 2006  o spremembi Uredbe (ES) št. 1990/2004 o določitvi prehodnih ukrepov na vinogradniško-vinarskem področju zaradi pristopa Madžarske k Evropski uniji

5.8.2006   
            
            
               SL
            
            
               Uradni list Evropske unije
            
            
               L 215/12
            
         
      UREDBA KOMISIJE (ES) št. 1193/2006
   z dne 4. avgusta 2006
   o spremembi Uredbe (ES) št. 1990/2004 o določitvi prehodnih ukrepov na vinogradniško-vinarskem področju zaradi pristopa Madžarske k Evropski uniji
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
   ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti prvega pododstavka člena 41 Akta,
   ob upoštevanju naslednjega:
   
               (1)
            
            
               Člen 27(3) Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) določa, da morajo vse fizične ali pravne osebe ali skupine oseb, ki proizvajajo vino, dobaviti v destilacijo vse stranske proizvode, ki nastanejo pri proizvodnji vina.
            
         
               (2)
            
            
               Uredba Komisije (ES) št. 1623/2000 z dne 25. julija 2000 o določitvi podrobnih izvedbenih pravil za Uredbo Sveta (ES) št. 1493/1999 o skupni ureditvi trga za vino ob upoštevanju tržnih mehanizmov (2) določa pravila uporabe te obveznosti destilacije, v členu 49 pa tudi nekatere možne izjeme.
            
         
               (3)
            
            
               Madžarska je sprejela potrebne ukrepe za uporabo te obveznosti destilacije. Vendar pa zmogljivosti destilarn na Madžarskem trenutno ne zadostujejo za destilacijo vseh stranskih proizvodov.
            
         
               (4)
            
            
               Uredba Komisije (ES) št. 1990/2004 (3) je dovolila Madžarski, da nekatere kategorije proizvajalcev izključi iz obveznosti destilacije stranskih proizvodov pri proizvodnji vina za vinsko leto 2004/2005. To dovoljenje se je podaljšalo za vinsko leto 2005/2006. Glede na zgoraj opisani položaj je spet treba to dovoljenje podaljšati na vinsko leto 2006/2007.
            
         
               (5)
            
            
               Uredbo (ES) št. 1990/2004 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   V členu 1 Uredbe (ES) št. 1990/2004 se besedilo „za vinski leti 2004/2005 in 2005/2006“ zamenja z besedilom „za vinska leta 2004/2005, 2005/2006 in 2006/2007“.
   Člen 2
   Ta Uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. avgusta 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2165/2005 (UL L 345, 28.12.2005, str. 1).
   
      (2)  UL L 194, 31.7.2000, str. 45. Uredba, kakor je bila nazadnje spremenjena z Uredbo (ES) št. 1820/2005 (UL L 293, 9.11.2005, str. 8).
   
      (3)  UL L 344, 20.11.2004, str. 8. Uredba, kakor je bila spremenjena z Uredbo (ES) št. 1215/2005 (UL L 199, 29.7.2005, str. 31).